कपटियो का साथ | Kapatiyo Ka Sath : तभी मैं कहता हूं कि छल-कपट से भरे वचन सुनकर सहज ही उस पर विश्वास नहीं कर लेना चाहिए। आपका यह राजा भी क्षुद्र प्राणियों से घिरा हुआ है। मैं इस बात को भलीभांति जान गया , हूं। ऐसा प्रतीत होता है कि किसी दुष्ट सभासद के कान भरने पर ही वह मुझसे नाराज हुआ है। ऐसी स्थिति में मुझे क्या करना है, कृपया आप ही बताएं।’ दमनक बोला-‘ऐसे स्वामी की सेवा करने से तो विदेश गमन करना ही अच्छा संजीवक बोला-‘ऐसी हालत में, जब मेरा स्वामी मुझसे नाराज है, मुझे बाहर नहीं जाना चाहिए। अब तो युद्ध के अलावा और कोई श्रेयस्कर उपाय मुझे सूझ ही नहीं रहा है। ” यह सुनकर दमनक विचार करके लगा कि यह दुष्ट तो युद्ध के लिए तत्पर दिखाई पड़ता है। यदि इसने अपने तीक्ष्ण सींगों से स्वामी पर प्रहार कर दिया तो अनर्थ ही हो जाएगा। किंतु स्वामी और सेवक के बीच लड़ाई होना ठीक नहीं है। क्योंकि शत्रु की शक्ति जाने बिना ही जो वैर बढ़ाता है वह शत्रु के सम्मुख उसी प्रकार अपमानित और पराजित होता है जैसे एक टिटिहरे ने समुद्र का किया था।’ संजीवक ने पूछा-‘वह कैसे ? तब दमनक ने उसे यह कथा सुनाई।